Afacerile în România: Care este cea mai întâlnită idee de "business" la români.
Românii preferă să investească în apartamente pe care să le închirieze în loc să construiască o afacere. Între 30 şi 50% dintre apartamente sunt cumpărate pentru a fi date în chirie. Perioadele de nefolosire sau criza financiară sunt principalele riscuri ale acestei investiţii.
"Îmi iau un apartament pe care îl dau în chirie şi se plăteşte singur".Aceasta este viziunea de "business" a românilor care câştigă bine şi care vor să-şi investească banii.În prezent, între 30 şi 50% dintre apartamente sunt cumpărate ca o investiţie, pentru a fi date în chirie, potrivit Ziarului Financiar.O astfel de investiţie pare sigură la prima vedere, însă există şi riscuri, spune Marius Ghenea, un antreprenor care a construit business-uri în mai multe domenii.Totuşi, mirajul banilor făcuţi aproape fără efort încă îi atrage pe mulţi.Ionuţ este programator şi şi-a cumpărat un apartament la mare, tocmai pentru a-l oferi spre închiriere pe timp de vară, în regim hotelier."Ok, mă împrumut la bancă, banii sunt ai băncii şi teoretic o să plătească cine o să-l închirieze în următorii 10-15 ani. După 10-15 ani, o să devină apartamentul meu şi efectiv eu nu prea fac nicio investiţie", spune Ionuț, proprietarul unui apartament dat în chirie."Piaţa bursieră la noi nu este foarte activă, aşa că investiţiile acolo nu le pot face prea mulţi români, că nu prea au în ce să investească.Şi rămân aceste investiţii care sunt sau pe care unii le consideră pasive, dar care de fapt nu sunt chiar aşa pasive pentru că implică destul de multă muncă, efort", explică Marius Ghenea, antreprenor.Autorul articolului: Ana Maria Abăluţă.